《夜》
明代·李寄

独酒三杯可禦寒，不妨长坐到更阑。雁声初向霜前听，月色偏宜树里看。

久客自知容易老，无家莫叹路行难。秋风此夕殊多事，送过箜篌簇几弹。

作者简介：李寄（1628-1700），江阴人，字介立，号因庵，萍客，又号昆仑山樵，白眼狂生，三因居士。母周氏原为徐霞客妾，方孕而被正妻逐出，嫁江阴周庄定山李氏，生一子名李寄，因介于徐李两姓，又历明清两朝，故字介立。博学能文，著有《天香阁文集》七卷，《天香阁外集》一卷，《搔首一笑》等诗集二十四卷。